
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE                    01.01. - 30.06.2026. GODINE 


OPĆI DIO

Srednja škola dr. Antuna Barca Crikvenica je u izvještajnom razdoblju ostvarila ukupne prihode od 784.340,95 eura što iznosi 43,31% ukupno planiranih prihoda za 2026. godinu te su u odnosu na isto razdoblje 2025. godine veći za 3,41 postotnih poena. Ukupni planirani rashodi u prvoj polovici 2026. godine su ostvareni 43,01 %  i iznose 782.440,83 eura,  što je za 11,79  postotnih poena manje u odnosu na 2025. godinu. Ostvareni prihodi i rashodi rezultirali su viškom prihoda od 1.900,12 eura. S obzirom da preneseni manjak iz 2025. godine iznosi 102.817,07 eura, ostvaren je ukupni manjak prihoda i primitaka za pokriće u sljedećem izvještajnom razdoblju u iznosu od 100.916,95 eura. Prenesena sredstva iz prethodne godine se sastoje od prenesenog viška u iznosu od 14.387,23 eura, te prenesenog manjka u iznosu od 117.204,30 eura. Sav višak iz prethodne godine raspoređen je za trošenje u 2026. godini, te se planira trošiti u sljedećem izvještajnom razdoblju. Navedeni manjak odnosi se na metodološki manjak za troškove plaće i materijalnih prava zaposlenika i pomoćnika u nastavi te za režijske troškove za prosinac 2025. godine. Manjak je nastao zbog primjene novog Pravilnika o proračunskom računovodstvu i Računskom planu (NN 158/23 i 154/24) prema kojemu je došlo do promjena načina knjiženja troškova plaće i ostalih materijalnih prava zaposlenika. Također od 01.01.2026. škola posluje preko jedinstvenog računa proračuna te je iz tog razloga  prihod za režijske troškove za prosinac 2025. godine ostvaren u 2026. godini za razliku od prijašnjih godina kad se prihod ostvario u istoj godini kao i rashod. 
Preneseni manjak prihoda i primitaka iz 2025. godine u iznosu od 117.204,30 eura je u cijelosti pokriven u siječnju 2026. godine a sastoji se od sljedećih izvora financiranja: 
· Izvor 1 - Porezni i ostali prihodi - plaća za  pomoćnike u nastavi 5.856,38  €,
· Izvor 4 - Prihodi za decentralizirane funkcije – režijski troškovi prosinac 2025.  - 1.836,86 €,
· Izvor 5 - Pomoći od ministarstva znanosti i obrazovanja – plaća zaposlenika, naknada za nezapošljavanje invalida i prijevoz učenika sa teškoćama za prosinac 2025. - 108.240,65  €, 
· Izvor  5 (515002) - Pomoći od ministarstva znanosti i obrazovanja za pomoćnike u nastavi 1.270,41 €.

Preneseni višak prihoda i primitaka iz 2025. godine u iznosu od 14.387,23 eura odnosi se na sljedeće izvore financiranja: 
· Izvor 3 - vlastiti prihodi 10.546,38 €,
· Izvor 5 - Pomoći od ministarstva znanosti i obrazovanja  3.840,85 €.

S obzirom da do 30.06.2026.godine nisu provedene niti jedne izmjene i dopune financijskog plana za 2026. godinu navedeni preneseni višak se planira uvrstiti u financijski plan sa prvim sljedećim izmjenama i dopunama financijskog plana. Škola je 2026. godinu započela sa 15.261,77 eura na žiro računu. S obzirom da škola od 01.01.2026. posluje preko jedinstvenog računa proračuna škola je zatvorila svoj žiro račun u banci u ožujku te su sredstva prebačena na jedinstveni račun proračuna. 
Na dan 30.06.2025. godine potraživanja Škole za prihode uplaćene u proračun  iznose 19.275,67 eura.


Zbog primjene novog Pravilnika o proračunskom računovodstvu i Računskom planu (NN 158/23 i 154/24) došlo je do promjena načina knjiženja troškova plaće i ostalih materijalnih prava zaposlenika koji se financiranju iz državnog proračuna i pomoćnika u nastavi pa su tako ranijih godina zaključno sa 2024. godinom  troškovi plaće i materijalnih prava za razdoblje od 12 mjeseca prethodne godine do svibnja tekuće godine bili knjiženi u prvoj polovici godine, dok su u prvoj polovici 2025. godine knjiženi troškovi za plaće zaposlenika za razdoblje od prosinca 2024. godine do lipnja 2025. godine (7 plaća), a u istom razdoblju 2026. godine su knjiženi rashodi za 6 plaća za razdoblje od siječnja do lipnja 2026. godine čime su manji rashodi za zaposlene (konto 31) i izvor financiranja Pomoći u odnosu na prethodnu godinu. Prema navedenom trošak plaće za mjesec lipanj knjiži se u izvještajnom razdoblju dok će se prihod za navedeno knjižiti u srpnju na dan isplate plaće.  

Najveći udio ostvarenih prihoda odnosi se na izvor financiranja 5 – Pomoći, prihod Ministarstva znanosti i obrazovanja kojima se financiraju rashodi za plaće i ostala materijalna prava zaposlenika i prijevoz učenika sa teškoćama te izvor financiranja 4 – Prihodi za posebne namjene, najvećim dijelom osnivača PGŽ kojima se financira osnovna djelatnost Škole kroz decentralizirana sredstva i programe iznad zakonskog standarda. Prihodi odnosno rashodi iz izvora 1 – Opći prihodi i primici su znatno veći u odnosu na prošlu godinu jer se iz tog izvora financiraju plaće pomoćnika u nastavi a škola u 2026. godini zapošljava 3 pomoćnika u nastavi više u odnosu na prethodnu godinu te u 2026. godini ukupno ima zaposleno 5 pomoćnika u nastavi.  Prihodi po izvoru 3-Vlastiti prihodi ostvareni su 51,24 % od planiranih dok su rashodi financirani iz izvora 3-Vlastiti prihodi ostvareni 13,38 % te su manji za 78,26 postotna poena u ovom izvještajnom razdoblju s obzirom da je Škola u prethodnoj 2025. godini bila domaćin državnog natjecanja iz engleskog, ulagala u promociju škole te su učenici sudjelovali na više natjecanja, a u 2026. godini škola planira veće ostvarenje rashoda u sljedećem izvještajnom razdoblju.


Prema funkcijskoj klasifikaciji Škola je ostvarila 781.835,83 eura rashoda za Više srednjoškolsko obrazovanje (092) što je za 11,14 postotnih poena manje od ostvarenja prethodne godine. S obzirom da su učenici škole sudjelovali na natjecanjima te je škola organizirala natjecanje WorldSkills  Croatia 2026. ostvaren je rashod od 605,00 eura za usluge koje nisu drugdje svrstane (098).


POSEBNI DIO

Od ukupno ostvarenih 782.440,83 eura rashoda najveći dio, 737.661,11 eura, odnosi se na program Osiguravanje uvjeta rada dok se 44.174,72 eura odnosi na program Unapređenje kvalitete odgojno obrazovnog sustava, a 605,00 eura se odnosi na program Obilježavanje postignuća učenika i nastavnika. Nabava opreme se planira u sljedećem izvještajnom razdoblju  kada će se ostvariti rashodi po programu Kapitalna ulaganja u odgojno obrazovnu infrastrukturu.

Škola u 2026. godini provodi program Obilježavanje postignuća učenika i nastavnika odnosno aktivnost Natjecanja i smotre. U sklopu programa  se financira prijevoz učenika na natjecanja i Škola organizira natjecanje WorldSkills Croatia za regiju 2. Primorska Hrvatska koji financira Primorsko - goranska županija. Ukupni ostvareni rashodi Programa iznose 605,00 eura.
Osiguravanje uvjeta rada je program koji obuhvaća sve materijalne i financijske troškove Škole koji nastaju tokom godine kao i rashode za zaposlene poput plaća i ostalih materijalnih prava prema Kolektivnim ugovorima i ostalim važećim propisima. Ovaj program financira se iz raznih izvora, a u prvoj polovici 2026. godini ostvareno je 42,91 % plana. Osnivač – PGŽ financira osnovnu djelatnost i troškove nastale u svezi iste kroz decentralizirana sredstva, MZO pokriva troškove zaposlenika,
njihovih plaća i ostalih materijalnih prava kroz Pomoći, a Škola, također, ostvaruje i vlastite prihode koji se troše prema potrebama Škole, a na uređenje i unapređenje Škole u svakom pogledu. 

Program Unapređenje kvalitete odgojno obrazovnog sustava ostvario je 47,36 % planiranih rashoda. Program obuhvaća troškove za pet pomoćnika u nastavi za učenike koji ne mogu samostalno pratiti nastavni program, a koji se financira iz čak tri izvora financiranja. Također, programe školskog kurikuluma koje provodi Osnivač dok program Osiguranje besplatnih zaliha mensturalnih higijenskih potrepština kojim se pokrivanju troškovi higijenskih uložaka za učenice financira Ministarstvo znanosti i obrazovanja. 



POSEBNI IZVJEŠTAJI

Izvještaj o zaduživanju na domaćem i stranom tržištu novca i kapitala te izvještaj o danim jamstvima i plaćanjima po protestnim jamstvima
U izvještajnom razdoblju Srednja škola dr. Antuna Barca nije se zaduživala na domaćem ni na stranom tržištu novca i kapitala,  niti davala jamstva, stoga nema posebnih izvještaja za navedeno. 


Crikvenica, 29. srpnja 2026.


Ravnateljica

Ana Tomić Njegovan, prof.

SREDNJA ŠKOLA DR. ANTUNA BARCA CRIKVENICA    Zidarska 4, 51260 Crikvenica    OIB 96174960484    MBS 03127206 
IBAN HR4924020061100109320    Telefon: 051 / 241 202; 051 / 784 211    E-pošta: ured@ss-abarca-crikvenica.skole.hr
image1.png
\/

SREDNJA SKOLA
DR. ANTUNA BARCA
CRIKVENICA




